钦定古今图书集成/明伦汇编/氏族典/第463卷 > 《廖用贤尚友录》 > 傅潜
## 钦定古今图书集成/明伦汇编/氏族典/第463卷 > 《廖用贤尚友录》 > 傅潜

按《宋史傅潜传》，“潜，冀州衡水人。少事州将张廷翰，太
宗在藩邸，召置左右。即位，隶殿前左班，擢内殿直都
虞候。雍熙二年，命大将曹彬北征，以潜为都指挥使，
师败削爵。明年，起为内外马步都军头，领潘州防御
使。咸平二年，复出为镇、定、高阳关三路行营都部署。
契丹大入，潜麾下争欲奋击，潜畏懦无方略，闭门自”
守。及车驾将亲征，潜卒逗遛不发，下狱当斩，上贷其
死，流房州。大中祥符四年，车驾西巡至洛，因命从驾
还京。天禧元年卒。